പാലയൂർ മഹാദേവക്ഷേത്രം

ഐതീഹ്യം അനുസരിച്ച് തൃശ്ശൂർ ജില്ലയിലെ ചാവക്കാടിനടുത്ത് സ്ഥിതിചെയ്തിരുന്നു എന്ന് പറയപ്പെടുന്ന ഒരു ക്ഷേത്രമാണ് പാലയൂർ മഹാദേവക്ഷേത്രം. ക്ഷേത്ര നിർമ്മാണം നടന്നത്  ചേര രാജാക്കന്മാരുടെ കാലത്താണെന്നും ചിലർ വിശ്വസിക്കുന്നു. കേരളത്തിലെ നൂറ്റെട്ട് ശിവക്ഷേത്രങ്ങളിൽ പ്രാധാന്യമേറിയതായിരുന്നു  കുഞ്ഞികുട്ടൻ ഇളയതിന്റെ “108 ശിവക്ഷേത്രങ്ങൾ“  എന്ന് പറയപ്പെടുന്ന ഈ ക്ഷേത്രത്തിലെ പ്രധാന പ്രതിഷ്ഠ പരമശിവൻ ആയിരുന്നുവത്രേ.

ഐതിഹ്യം
വൈഷ്ണവാശഭൂതനായ ശ്രീ പരശുരാമൻ കേരളത്തിൽ നൂറ്റെട്ട് ശിവക്ഷേത്രങ്ങൾക്കായി പ്രതിഷ്ഠനടത്തുകയുണ്ടായി എന്ന് ഐതിഹ്യം. അതിലൊരു ക്ഷേത്രമായിരുന്നുവത്രേ പാലയൂർ മഹാദേവക്ഷേത്രം.നൂറ്റെട്ട് ശിവാലയങ്ങൾ - കുഞ്ഞിക്കുട്ടൻ ഇളയത്

ചരിത്രം
തോമാശ്ലീഹായുടെ കേരള സന്ദർശത്തിൽ പാലയൂരെ നമ്പൂതിരിമാരിൽ പലരെയും ക്രിസ്തുമതത്തിലേക്ക് ചേർക്കുവാൻ സാധിക്കുകയുണ്ടായി എന്ന ഐതിഹ്യം പ്രചാരത്തിലുണ്ട്. അന്ന് ക്രിസ്തുമതം സ്വീകരിച്ച ചിലരുടെ സഹായത്തോടെ പാലയൂരിലെ ശിവക്ഷേത്ര പ്രദേശവും ക്രൈസ്തവർക്ക് കിട്ടുകയും, അവർ ആ പഴയ ക്ഷേത്ര പരിസരത്തുതന്നെ ക്രൈസ്തവ പള്ളി നിർമ്മിക്കുകയും ചെയ്തുവെന്ന് ചിലർ വിശ്വസിക്കുന്നു.കേരള ചരിത്രം - എ. ശ്രീധരമേനോൻ, ഡി.സി. ബുക്സ് വർഷങ്ങളുടെ യാത്രയിൽ ക്ഷേത്രം ഇല്ലാതായി അവിടെ പള്ളിമാത്രമായി മാറിയതാണത്രേ.സെന്റ് തോമസ് - പാലയൂർവൈഖരി-ശൈവക്ഷേത്രംപാലയൂർ സെന്റ്തോമസ് പള്ളിപാലയൂർ പള്ളി വെബ് സൈറ്റ് എന്നാൽ മറ്റൊരു വിഭാഗം ഈ വാദഗതിയെ തള്ളിക്കളയുന്നു. അവരുടെ അഭിപ്രായത്തിൽ തോമാശ്ലീഹ സ്ഥാപിച്ചത് കുന്നംകുളത്തിന് അടുത്തുള്ള ആർത്താറ്റ് പള്ളിയാണ്. അവരുടെ അഭിപ്രായത്തിൽ പാലയൂർ പള്ളി ആർത്താറ്റ് പള്ളിയുടെ ഒരു കുരിശുപള്ളിയായി വളരെ കാലം ശേഷം പണിയപ്പെട്ടതാണ്. മാത്രമല്ല, ഇവരുടെ അഭിപ്രായത്തിൽ നമ്പൂതിരിമാർ അല്ല, യഹൂദരാണ് ഈ മേഖലയിൽ ആദ്യമായി ക്രിസ്തുമതം സ്വീകരിച്ചവർ. കേരളത്തിൽ നമ്പൂതിരിമാർ എത്തുന്നത് ആറാം നൂറ്റാണ്ടിനുശേഷമാണ്. ഇവയെല്ലാം കൃത്രിമമായി സൃഷ്ടിച്ച കഥകളാണെന്നും അഭിപ്രായപ്പെടുന്നവരുമുണ്ട്. വർഗ്ഗീയ ലക്ഷ്യങ്ങൾക്കായി ഇത്തരം കഥകൾ തത്പരകക്ഷികൾ ഉയോഗിക്കന്നുവെന്നും ഇവർ വാദിക്കുന്നു.

വളരെ കുറച്ചുനാളുകൾക്കു മുൻപു വരെ പഴയക്ഷേത്ര അവശിഷ്ടങ്ങൾ അവിടെ കാണാമായിരുന്നുവെന്ന് ചിലർ വാദിക്കുന്നു. അതിന്റെ ഉത്തമ ഉദാഹരണമായി പാലയൂർ പള്ളിയുടെ കിഴക്കും പടിഞ്ഞാറും ഭാഗങ്ങളിലായി ഇപ്പോഴും കാണുന്ന വിസ്താരമേറിയ കുളങ്ങൾ ആണ്.. ഏന്നാൽ മുൻപ് ഈ പ്രദേശങ്ങൾ കടലിനടിയിൽ ആയിരുന്നു എന്ന് വാദിക്കുന്നവരുമുണ്ട്. അങ്ങനെയെങ്കിൽ കുളങ്ങൾ കടലിന്റെ ശേഷിപ്പുകൾ ആയിരിക്കാം.

 അവലംബം 

ഇതും കാണുക
 പാലയൂർ

 അവലംബം 

വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ